title: A Tanács (EU) 2018/774 végrehajtási rendelete (2018. május 28.) a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról

text:
               29.5.2018

               HU

               Az Európai Unió Hivatalos Lapja

               L 131/1

         A TANÁCS (EU) 2018/774 VÉGREHAJTÁSI RENDELETE
   (2018. május 28.)
   a szíriai helyzetre tekintettel korlátozó intézkedések meghozataláról szóló 36/2012/EU rendelet végrehajtásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel a szíriai helyzetre tekintettel korlátozó intézkedések meghozataláról és a 442/2011/EU rendelet hatályon kívül helyezéséről szóló, 2012. január 18-i 36/2012/EU tanácsi rendeletre (1) és különösen annak 32. cikke (1) bekezdésére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2012. január 18-án elfogadta a szíriai helyzetre tekintettel korlátozó intézkedések meghozataláról szóló 36/2012/EU rendeletet.

               (2)

               Az intézkedések felülvizsgálata alapján a korlátozó intézkedések hatálya alá tartozó bizonyos személyekre, szervezetekre és szervekre vonatkozó, a 36/2012/EU rendelet II. mellékletében szereplő bejegyzéseket naprakésszé kell tenni és módosítani kell.

               (3)

               A 36/2012/EU rendelet II. mellékletét ezért ennek megfelelően módosítani kell,

         ELFOGADTA EZT A RENDELETET:
   1. cikk
   A 36/2012/EU rendelet II. melléklete az e rendelet mellékletében foglaltak szerint módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. május 28-án.

            a Tanács részéről

            az elnök

         F. MOGHERINI

      (1)  HL L 16., 2012.1.19., 1. o.

      MELLÉKLET
      A 36/2012/EU rendelet II. melléklete a következőképpen módosul:

                  I.

                  Az A. részben („Személyek”) az alábbi bejegyzések a következőképpen módosulnak:

                              Név

                              Azonosító adatok

                              A jegyzékbe vétel okai

                              A jegyzékbe vétel időpontja

                              „7.

                           Amjad (
                                 ) Abbas (
                                 ) (más néven: Al-Abbas)

                              Baniyas város politikai biztonsági szolgálatának vezetője; részvétel az al-baydai tüntetők elleni erőszakos fellépésben.

                              2011.5.9.

                              8.

                           Rami (
                                 ) Makhlouf (
                                 )

                              Születési idő: 1969. július 10.;
                              születési hely: Damaszkusz;
                              útlevél száma: 000098044;
                              kiadási szám: 002-03-0015187

                              Szíriában tevékenykedő vezető üzletember, akinek a távközlési, a pénzügyi szolgáltatási, a közlekedési és az ingatlankereskedelmi ágazatban vannak érdekeltségei; pénzügyi érdekeltsége van és/vagy felső vezetői és igazgatói beosztást tölt be a Syriatelnél – amely Szíria első számú mobiltelefon-szolgáltatója –, valamint az Al Mashreq, a Bena Properties és a Cham Holding befektetési alapoknál.
                              Üzleti érdekeltségein keresztül a szíriai rezsim finanszírozója és támogatója.
                              A Makhlouf család befolyásos tagja és szoros kapcsolatban áll az Aszad családdal; Bashar Al-Assad elnök unokatestvére.

                              2011.5.9.

                              9.

                           Abd Al-Fatah (
                                 ) Qudsiyah (
                                 )

                              Születési idő: 1953;
                              születési hely: Hamá;
                              diplomata-útlevél száma: D0005788

                              A szíriai fegyveres erők 2011 májusát követően szolgálatot teljesítő, vezérőrnagy rangú tisztje.
                              A Baath Párt nemzetbiztonsági hivatalának igazgató-helyettese. A szíriai katonai hírszerzés korábbi vezetője. Közreműködött a szíriai polgári lakosság erőszakos elnyomásában.

                              2011.5.9.

                              13.

                           Munzir (
                                 ) (más néven: Mundhir, Monzer) Jamil (
                                 ) Al-Assad (
                                 )

                              Születési idő: 1961. március 1.;
                              születési hely: Kerdaha, Latákia tartomány;
                              útlevelek száma: 86449 és 842781

                              A Sabiha milícia tagjaként részvétel a polgári lakosság elleni erőszakos fellépésben.

                              2011.5.9.

                              19.

                           Iyad (
                                 ) (más néven: Eyad) Makhlouf (
                                 )

                              Születési idő: 1973. január 21.;
                              születési hely: Damaszkusz;
                              útlevél száma: N001820740

                              A Makhlouf család tagja; Mohammed Makhloufnak, Hafez és Rami fivérének a fia és Ihab Makhlouf fivére; Bashar Al-Assad elnök unokatestvére.
                              A szíriai biztonsági és hírszerző szolgálatok 2011 májusát követően szolgálatot teljesítő tisztje.
                              Az Általános Hírszerzési Igazgatóság (GID) tisztjeként részt vett a polgári lakosság elleni erőszakos fellépésekben.

                              2011.5.23.

                              23.

                           Zoulhima (
                                 ) (más néven: Zu al-Himma) Chaliche (
                                 ) (más néven: Shalish, Shaleesh) (más néven: Dhu al-Himma Shalish)

                              Születési idő: 1951, 1946 vagy 1956;
                              születési hely: Kerdaha

                              A szíriai biztonsági és hírszerző szolgálatok 2011 májusát követően szolgálatot teljesítő tisztje; az elnöki biztonsági szolgálat korábbi vezetője.
                              A szíriai fegyveres erők 2011 májusát követően szolgálatot teljesítő, vezérőrnagy rangú tagja.
                              Részvétel a tüntetők elleni erőszakos fellépésben.
                              Az Assad-család tagja: Bashar Al-Assad elnök unokatestvére.

                              2011.6.23.

                              26.

                           Qasem (
                                 ) Soleimani (
                                 ) vezérőrnagy (más néven: Qasim Soleimany; Qasim Soleimani; Qasem Sulaimani; Qasim Sulaimani; Qasim Sulaymani; Qasem Sulaymani; Kasim Soleimani; Kasim Sulaimani; Kasim Sulaymani; Haj Qasem; Haji Qassem; Sarder Soleimani)

                              Születési idő: 1957. március 11.;
                              születési hely: Kom, Iráni Iszlám Köztársaság;
                              útlevél száma: 008827

                              Az Iráni Forradalmi Gárda, IRGC - Qods parancsnoka. Felszerelést és támogatást biztosított a szíriai rezsim számára a szíriai tüntetések leveréséhez.

                              2011.6.23.

                              27.

                           Hossein (
                                 ) Taeb (
                                 ) (más néven: Taeb, Hassan; más néven: Taeb, Hosein; más néven: Taeb, Hossein; más néven: Taeb, Hussayn; más néven: Hojjatoleslam Hossein Ta'eb)

                              Születési év: 1963;
                              születési hely: Teherán, Irán.

                              Az Iráni Forradalmi Gárda hírszerzési parancsnokhelyettese. Felszerelést és támogatást biztosított a szíriai rezsim számára a szíriai tüntetések leveréséhez.

                              2011.6.23.

                              36.

                           Nizar (
                                 ) al-Asaad (
                                 ) (más néven: Nizar Asaad)

                              Bashar Al-Assad unokatestvére; korábban a „Nizar Oilfield Supplies” vállalat vezetője

                              Nagyon szoros kapcsolatok fűzik magas rangú kormányzati tisztviselőkhöz.
                              Latakia régióban pénzügyi támogatást nyújt a Sabiha milícia tevékenységeihez.

                              2011.8.23.

                              37.

                           Rafiq (
                                 ) (más néven: Rafeeq) Shahadah (
                                 ) (más néven: Shahada, Shahade, Shahadeh, Chahada, Chahade, Chahadeh, Chahada) vezérőrnagy

                              Születési idő: 1956;
                              születési hely: Jableh, Latákia tartomány

                              A szíriai fegyveres erők 2011 májusát követően szolgálatot teljesítő, vezérőrnagy rangú tagja. A szíriai katonai hírszerzés (SMI) belügyekkel foglalkozó 293. sz. damaszkuszi részlegének korábbi vezetője. Közvetlenül részt vett a damaszkuszi polgári lakosság elnyomásában és az ellenük irányuló erőszakos fellépésben. Bashar Al-Assad elnök tanácsadója stratégiai kérdésekben és a katonai hírszerzés területén.

                              2011.8.23.

                              50.

                           Tarif (
                                 ) Akhras (
                                 ) (más néven: Al Akhras (
                                 ))

                              Születési idő: 1951.6.2.;
                              Születési hely: Homsz, Szíria;
                              Szíriai útlevelének száma: 0000092405

                              Prominens üzletember; támogatást nyújt a rezsim számára és annak haszonélvezője is egyben. Az árucikkekkel, kereskedéssel, árufeldolgozással és logisztikával foglalkozó Akhras-csoport alapítója és a homszi kereskedelmi kamara korábbi elnöke. Szoros üzleti kapcsolatban áll Aszad elnök családjával. A Szíriai Kereskedelmi Kamarák Szövetsége igazgatótanácsának tagja. Logisztikai támogatást nyújtott a rezsim számára (buszokat és tankok feltöltésére szolgáló járműveket biztosított).

                              2011.9.2.

                              53.

                           Adib (
                                 ) Mayaleh (
                                 ) (más néven: André Mayard)

                              Születési idő: 1955. május 15.;
                              születési hely: Bassir

                              A Szíriai Központi Bank korábbi elnöke és a bank igazgatótanácsának korábbi elnöke.
                              Adib Mayaleh ellenőrzést gyakorolt a szíriai bankszektor felett, és bankjegyek kibocsátása, illetve bevonása, valamint a szír font átváltási árfolyamának ellenőrzése révén igazgatta a szíriai készpénz-ellátást. A Szíriai Központi Banknál betöltött e szerepében Adib Mayaleh gazdasági és pénzügyi támogatást nyújtott a szíriai rezsim számára.
                              2011 májusát követően gazdasági és külkereskedelmi miniszter volt.

                              2012.5.15.

                              68.

                           Bassam (
                                 ) Sabbagh (
                                 ) (más néven: Al Sabbagh (
                                 ))

                              Születési idő: 1959.8.24.;
                              születési hely: Damaszkusz;
                              címe: Kasaa, Anwar al Attar Street, al Midani épület, Damaszkusz;
                              Szíriai útlevelének száma: 004326765, a kiállítás dátuma: 2008. november 2., érvényes 2014. novemberig.

                              Rami Makhlouf és Khaldoun Makhlouf jogi és pénzügyi tanácsadója, ügyvezetője/vagyonkezelője. Kapcsolatban áll Bashar Al-Assaddal egy latakiai ingatlanprojekt finanszírozása révén. Pénzügyi támogatást nyújt a rezsim számára.

                              2011.11.14.

                              79.

                           Talal (
                                 ) Makhluf (
                                 ) (más néven: Makhlouf) vezérőrnagy

                              A köztársasági gárda 105. dandárjának korábbi parancsnoka. A köztársasági gárda jelenlegi főparancsnoka. A szíriai fegyveres erők 2011 májusát követően szolgálatot teljesítő, vezérőrnagy rangú tagja. Katonai tisztviselő, aki részt vett a damaszkuszi erőszakos fellépésekben.

                              2011.12.1.

                              80.

                           Nazih (
                                 ) (más néven: Nazeeh) Hassun (
                                 ) (más néven: Hassoun) vezérőrnagy

                              A szíriai fegyveres erők 2011 májusát követően szolgálatot teljesítő, vezérőrnagy rangú tisztje. A szíriai biztonsági szolgálatok politikai biztonsági igazgatóságának 2011 májusát követően szolgálatot teljesítő vezetője. Felelős a szíriai polgári lakosság erőszakos elnyomásáért.

                              2011.12.1.

                              109.

                           Imad (
                                 ) Mohammad (
                                 ) (más néven: Mohamed, Muhammad, Mohammed) Deeb (
                                 ) Khamis (
                                 ) (más néven: Imad Mohammad Dib Khamees)

                              Születési idő: 1961. augusztus 1.;
                              születési hely: Damaszkusz

                              Miniszterelnök és korábbi villamosenergia-ügyi miniszter. Mint miniszter, részben felelős a rezsim által a szíriai polgári lakosság ellen folytatott erőszakos elnyomásért.

                              2012.3.23.

                              114.

                           Emad (
                                 ) Abdul-Ghani (
                                 ) Sabouni (
                                 ) (más néven: Imad Abdul Ghani Al Sabuni)

                              Születési idő: 1964;
                              születési hely: Damaszkusz

                              Volt távközlési és technológiai miniszter, legalább 2014 áprilisáig volt hivatalban. Mint korábbi miniszter, részben felelős a rezsim által a szíriai polgári lakossággal szembeni erőszakos elnyomásért. 2016 júliusában a tervezési és nemzetközi együttműködési ügynökség (kormányzati ügynökség) vezetőjévé nevezték ki.

                              2012.2.27.

                              116.

                           Tayseer (
                                 ) Qala (
                                 ) Awwad (
                                 )

                              Születési idő: 1943;
                              születési hely: Damaszkusz

                              Korábbi igazságügyi miniszter. Kapcsolatban áll a szíriai rezsimmel, és összefüggésbe hozható a polgári lakossággal szemben folytatott erőszakos elnyomással. A katonai bíróság korábbi vezetője. A Bírói Főtanács tagja.

                              2011.9.23.

                              132.

                           Abdul- Salam (
                                 ) Fajr (
                                 ) Mahmoud (
                                 ) dandártábornok

                              A légierő hírszerző szolgálata Bab Tuma-i (Damaszkusz) egységének igazgatója. Felelősség terheli fogva tartott ellenzékiek kínzásáért.

                              2012.7.24.

                              147.

                           al-Achi (más néven: Amer Ibrahim al-Achi; más néven: Amis al Ashi; más néven: Ammar Aachi; más néven: Amer Ashi) vezérezredes (
                                 )

                              A légierő hírszerzési szolgálata hírszerzési egységének vezetője (2012–2016). A légierő hírszerzési szolgálatában betöltött e funkciója révén Amer al-Achi részt vesz a szíriai ellenzék elnyomásában.

                              2012.7.24.

                              153.

                           Waleed (
                                 ) (más néven: Walid) Al Mo'allem (
                                 ) (más néven: Al Moallem, Muallem (
                                 ))

                              Miniszterelnök-helyettes, külügyi és a külföldön élő szíriaiakkal foglalkozó miniszter. Mint miniszter, részben felelős a rezsim által a szíriai polgári lakosság ellen folytatott erőszakos elnyomásért.

                              2012.10.16.

                              157.

                           Eng. Bassam (
                                 ) Hanna (
                                 )

                              Születési idő: 1954;
                              születési hely: Aleppó (Szíria)

                              2011 májusát követően hivatalban lévő korábbi vízügyi miniszter. Mint korábbi miniszter, részben felelős a rezsim által a polgári lakossággal szemben folytatott erőszakos elnyomásért.

                              2012.10.16.

                              160.

                           Dr. Hazwan (
                                 ) Al Wez (
                                 ) (más néven: Al Wazz)

                              Oktatási miniszter. Mint miniszter, részben felelős a rezsim által a szíriai polgári lakosság ellen folytatott erőszakos elnyomásért.

                              2012.10.16.

                              169.

                           Dr. Adnan (
                                 ) Abdo (
                                 ) (más néven: Abdou) Al Sikhny (
                                 ) (más néven: Al-Sikhni, Al-Sekhny, Al-Sekhni)

                              Születési idő: 1961;
                              születési hely: Aleppó (Szíria)

                              Korábbi ipari miniszter. Mint korábbi miniszter, részben felelős a rezsim által a polgári lakossággal szemben folytatott erőszakos elnyomásért.

                              2012.10.16.

                              171.

                           Dr Abdul-Salam (
                                 ) Al Nayef (
                                 )

                              2011 májusát követően hivatalban lévő korábbi egészségügyi miniszter. Mint korábbi miniszter, részben felelős a rezsim által a szíriai polgári lakosság ellen folytatott erőszakos elnyomásért.

                              2012.10.16.

                              175.

                           Najm-eddin (
                                 ) (más néven: Nejm-eddin, Nejm-eddeen, Najm-eddeen, Nejm-addin, Nejm-addeen, Najm-addeen, Najm-addin) Khreit (
                                 ) (más néven: Khrait)

                              Korábbi államminiszter. Mint korábbi miniszter, részben felelős a rezsim által a szíriai polgári lakosság ellen folytatott erőszakos elnyomásért.

                              2012.10.16.

                              176.

                           Abdullah (
                                 ) (a.k.a. Abdallah) Khaleel (
                                 ) (más néven: Khalil) Hussein (
                                 ) (más néven: Hussain)

                              2011 májusát követően hivatalban lévő korábbi államminiszter. Mint korábbi miniszter, részben felelős a rezsim által a szíriai polgári lakosság ellen folytatott erőszakos elnyomásért.

                              2012.10.16.

                              189.

                           Dr Malek (
                                 ) Ali (
                                 ) (más néven: Malik Ali)

                              Születési idő: 1956;
                              születési hely: Tartúsz (Szíria)

                              2011 májusát követően hivatalban lévő korábbi felsőoktatási miniszter. Mint korábbi miniszter, részben felelős a rezsim által a polgári lakossággal szemben folytatott erőszakos elnyomásért.

                              2014.6.24.

                              206.

                           Muhamad (
                                 ) (más néven: Mohamed, Muhammad) Mahalla (
                                 ) (más néven: Mahla, Mualla, Maalla, Muhalla) vezérőrnagy

                              Születési idő: 1960;
                              születési hely: Jableh

                              A szíriai fegyveres erők 2011 májusát követően szolgálatot teljesítő, vezérőrnagy rangú tagja. A szíriai katonai hírszerzés (SMI) belügyekkel foglalkozó 293. sz. részlegének a vezetője 2015 áprilisa óta. Felelős a damaszkuszi és a Damaszkusz környéki polgári lakosság elnyomásáért és a velük szemben alkalmazott erőszakért. A politikai biztonsági szolgálat korábbi vezetője (2012), a szíriai köztársasági őrezred tisztje és a politikai biztonsági igazgatóság igazgatóhelyettese. A katonai rendőrség vezetője és a Nemzetbiztonsági Hivatal tagja.

                              2015.5.29.

                              210.

                           Tahir (
                                 ) Hamid (
                                 ) Khalil (
                                 ) (más néven: Tahir Hamid Khali; Khalil Tahir Hamid)

                              Rang: vezérőrnagy

                              Vezérőrnagyi ranggal rendelkezik, 2011 májusától a szíriai fegyveres erők tüzérségi fegyverekért és rakétákért felelős igazgatóságának vezetője. A szíriai fegyveres erők tüzérségi fegyverekért és rakétákért felelős igazgatóságának magas rangú tisztjeként felelősség terheli a polgári lakosság erőszakos elnyomásáért, többek között amiatt, hogy parancsnoksága alatt álló dandárok 2013-ban rakétákat és vegyi fegyvereket vetettek be Gútában, civilek által sűrűn lakott területeken.

                              2016.10.28.

                              251.

                           Mohammad (
                                 ) Ziad (
                                 ) Ghriwati (
                                 ) (más néven: Mohammad Ziad Ghraywati)

                              Mohammad Ziad Ghriwati mérnök a Szíriai Tudományos Vizsgálati és Kutatóközpontban. Közreműködött vegyi fegyverek elterjesztésében és leszállításában. Mohammad Ziad Ghriwati részt vett a szíriai polgári lakosság ellen felhasznált hordóbombák előállításában.
                              Kapcsolatban áll a Szíriai Tudományos Vizsgálati és Kutatóközponttal, amely egy jegyzékbe vett szervezet.

                              2017.7.18.

                              253.

                           Khaled (
                                 ) Sawan (
                                 )

                              Dr. Khaled Sawan a Szíriai Tudományos Vizsgálati és Kutatóközpont mérnöke, amely vegyi fegyverek terjesztésében és szállításában érintett. Khaled Sawan részt vett a szíriai polgári lakosság ellen bevetett hordóbombák megépítésében.
                              Kapcsolatban áll a jegyzékbe vett Szíriai Tudományos Vizsgálati és Kutatóközponttal.

                              2017.7.18.

                              254.

                           Raymond (
                                 ) Rizq (
                                 ) (más néven: Raymond Rizk)

                              Raymond Rizq a Szíriai Tudományos Vizsgálati és Kutatóközpont mérnöke, aki vegyi fegyverek terjesztésében és szállításában érintett. Részt vett a szíriai polgári lakosság ellen bevetett hordóbombák megépítésében.
                              Kapcsolatban áll a jegyzékbe vett Szíriai Tudományos Vizsgálati és Kutatóközponttal.

                              2017.7.18.

                              261.

                           Maher Sulaiman (más néven:
                                 ; Mahir; Suleiman)

                              Születési hely: Lattakia, Szíria;
                              Doktor; az Alkalmazott Tudományok és Technológia Főintézetének (Higher Institute for Applied Sciences and Technology (HIAST) igazgatója;
                              Cím: Az Alkalmazott Tudományok és Technológia Főintézete (Higher Institute for Applied Sciences and Technology (HIAST), P.O. Box 31983, Damaszkusz

                              Az Alkalmazott Tudományok és Technológia Főintézetének (HIAST) igazgatója; az intézet a vegyi fegyverek elterjedéséért felelős szíriai ágazat részeként képzést és támogatást nyújt. A HIAST-ban – amely a Tudományos Vizsgálati és Kutatóközpont (Syrian Scientific Studies and Research Centre, SSRC) kapcsolt vállalata és leányvállalata – betöltött vezető tisztségénél fogva kapcsolatban áll a HIAST-tal és az SSRC-vel, amelyek mindegyike jegyzékbe vett szervezet.

                              2018.3.19.”

                  II.

                  Az A. részben („Személyek”) a következő nevek és megfelelő bejegyzések törlésre kerültek:

                              21.

                              Dawud Rajiha

                              39.

                              Hassan Bin-Ali Al-Turkmani

                  III.

                  Az A. részben („Személyek”) a következő személyekhez tartozó bejegyzések sorszáma az alábbiak szerint módosult:

                              Személy neve

                              Eddigi sorszám

                              Új sorszám

                              Houmam Jaza'iri

                              1.

                              264.

                              Mohamad Amer Mardini

                              2.

                              265.

                              Mohamad Ghazi Jalali

                              3.

                              266.

                              Kamal Cheikha

                              4.

                              15.

                              Hassan Nouri

                              5.

                              17.

                              Mohammad Walid Ghazal

                              6.

                              74.

                              Khalaf Souleymane

                              7.

                              118.

                              Nizar Wahbeh Yazaji

                              8.

                              178.

                              Hassan Safiyeh

                              9.

                              202.

                              Issam Khalil

                              10.

                              267.

                              Ghassan Ahmed

                              13.

                              268.

                              Abdelhamid Khamis

                              16.

                              269.

                  IV.

                  A B. részben („Szervezetek”) a 60. bejegyzés helyébe a következő szöveg lép:

                              Név

                              Azonosító adatok

                              A jegyzékbe vétel okai

                              A jegyzékbe vétel időpontja

                              „60.

                           Az Alkalmazott Tudományok és Technológia Főintézete (Higher Institute for Applied Sciences and Technology (HIAST);

                                 ; Institut Supérieur des Sciences Appliquées et de Technologie (ISSAT))

                              P.O. Box 31983, Barzeh

                              A már jegyzékbe vett Szíriai Tudományos Vizsgálati és Kutatóközpont (Syrian Scientific Studies and Research Centre, SSRC) kapcsolt szervezete és leányszervezete. Képzést biztosít és támogatást nyújt az SSRC számára, ezért felelősség terheli a polgári lakosság erőszakos elnyomásáért.

                              2014.7.23.”


title: A Bizottság (EU) 2018/775 végrehajtási rendelete (2018. május 28.) a fogyasztók élelmiszerekkel kapcsolatos tájékoztatásáról szóló 1169/2011/EU európai parlamenti és tanácsi rendelet 26. cikke (3) bekezdésének az élelmiszerek elsődleges összetevője származási országának vagy eredete helyének feltüntetésére vonatkozó szabályok tekintetében történő alkalmazására vonatkozó szabályok megállapításáról (EGT-vonatkozású szöveg. )

text:
               29.5.2018

               HU

               Az Európai Unió Hivatalos Lapja

               L 131/8

         A BIZOTTSÁG (EU) 2018/775 VÉGREHAJTÁSI RENDELETE
   (2018. május 28.)
   a fogyasztók élelmiszerekkel kapcsolatos tájékoztatásáról szóló 1169/2011/EU európai parlamenti és tanácsi rendelet 26. cikke (3) bekezdésének az élelmiszerek elsődleges összetevője származási országának vagy eredete helyének feltüntetésére vonatkozó szabályok tekintetében történő alkalmazására vonatkozó szabályok megállapításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a fogyasztók élelmiszerekkel kapcsolatos tájékoztatásáról szóló, 2011. október 25-i 1169/2011/EU európai parlamenti és tanácsi rendeletre (1) és különösen annak 26. cikke (8) bekezdésére,
   mivel:

               (1)

               Az 1169/2011/EU rendelet 26. cikke megállapítja az élelmiszerek származási országának vagy eredete helyének megjelölésére vonatkozó általános szabályokat és követelményeket, amelyek a külön uniós rendelkezések sérelme nélkül alkalmazandók.

               (2)

               Az 1169/2011/EU rendelet 26. cikke (2) bekezdésének a) pontja előírja, hogy a származási országot vagy az eredet helyét fel kell tüntetni, ha annak elmulasztása félrevezethetné a fogyasztókat az élelmiszer valódi származási országa vagy eredetének helye tekintetében, különösen, ha az élelmiszerrel kapcsolatos tájékoztatás vagy a címke egésze egyébként arra utalna, hogy az élelmiszer származási országa vagy eredetének helye más. E cikk célja, hogy megakadályozza az élelmiszerekkel kapcsolatos olyan, félrevezető tájékoztatást, amely egy bizonyos eredet látszatát keltené, noha az élelmiszer valójában máshonnan ered.

               (3)

               Az 1169/2011/EU rendelet 26. cikkének (3) bekezdése úgy rendelkezik, hogy ha az élelmiszer származási országát vagy eredetének helyét feltüntetik, és az nem egyezik meg elsődleges összetevője vagy összetevői származási országával vagy eredetének helyével, akkor az érintett elsődleges összetevő származási országát vagy eredetének helyét szintén meg kell adni. Úgy rendelkezik továbbá, hogy e követelmények alkalmazásának előfeltételeként egy végrehajtási jogi aktust kell elfogadni.

               (4)

               Az 1169/2011/EU rendelet 26. cikkének (3) bekezdése azokra az esetekre vonatkozik, amelyeknél a származási országot vagy az eredet helyét kötelezően – többek között a rendelet 26. cikke (2) bekezdése a) pontjának megfelelően – vagy önkéntes alapon, például nyilatkozatok, kifejezések, ábrák vagy szimbólumok révén adják meg.

               (5)

               Az olyan önkéntes jelölések, mint az élelmiszerek nevében szereplő vagy azt kiegészítő földrajzi utalások, részét képezhetik a termékmegjelöléseknek, amelyek a külön uniós jogszabályok szerint védjegyeknek vagy oltalom alatt álló földrajzi jelzéseknek minősülnek.

               (6)

               Az élelmiszerek származási országára vagy eredete helyére utaló, az 1151/2012/EU rendelet (2), az 1308/2013/EU rendelet (3), a 110/2008/EK rendelet (4) vagy a 251/2014/EU rendelet (5) alapján vagy a nemzetközi megállapodások értelmében földrajzi árujelzőnek minősülő, oltalom alatt álló termékmegjelölések részét képező megjelölések az 1169/2011/EU rendelet 26. cikke (3) bekezdésének hatálya alá tartoznak. Tekintettel arra, hogy e termékmegjelölések esetében a termékek jellemzői és földrajzi származásuk között lényegi kapcsolat áll fenn, és ezért egyedi szabályok vonatkoznak rájuk, ideértve a jelölésre vonatkozó szabályokat is, valamint figyelembe véve az e nevek külön jellemzőjét, miszerint szellemitulajdon-jogot képeznek, pontosabban meg kell vizsgálni, hogy a szóban forgó elnevezések esetében miként kelljen feltüntetni az 1169/2011/EU rendelet 26. cikkének (3) bekezdésében előírt, az elsődleges összetevő eredetét.

               (7)

               A bejegyzett védjegyek részét képező, az élelmiszerek származási országának vagy eredete helyének a megjelölése az 1169/2011/EU rendelet 26. cikke (3) bekezdésének hatálya alá tartozik. Védjegyek tartalmazhatnak minden megjelölést, így különösen a következőket: szó – beleértve a személyneveket is –, ábra, kép, alakzat, betű, szám, szín, továbbá az áru vagy az áru csomagolásának formája, vagy hang, amennyiben alkalmas arra, hogy valamely vállalkozás áruit vagy szolgáltatásait megkülönböztesse más vállalkozások áruitól vagy szolgáltatásaitól. A védjegyek célja, hogy meghatározott árukkal és/vagy szolgáltatásokkal kapcsolatban lehetővé tegyék a fogyasztó számára a kereskedelmi eredet vagy kereskedelmi származás azonosítását. Figyelembe véve a védjegyek egyedi jellegét és célját, helyénvaló mélyebben megvizsgálni, hogy az elsődleges összetevő eredetét az 1169/2011/EU rendelet 26. cikkének (3) bekezdése szerint miként kelljen a védjegyek esetében feltüntetni.

               (8)

               E rendelet hatálya nem terjed ki a szokásos és közönséges nevekre, ideértve azokat a földrajzi megjelöléseket is, amelyek szó szerint jelzik a származást, azonban általában véve nem minősülnek az élelmiszer származási helye vagy eredete helye megjelölésének.

               (9)

               E rendelet alkalmazásában az élelmiszereket az állati eredetű élelmiszerek különleges higiéniai szabályainak megállapításáról szóló 853/2004/EK európai parlamenti és tanácsi rendeletnek (6) megfelelően kísérő azonosító jelölések nem tekinthetők a származási ország vagy az eredet helye megjelölésének.

               (10)

               Annak érdekében, hogy a fogyasztók megalapozottabb döntéseket hozhassanak, e rendeletben meg kell határozni azokat a különleges szabályokat, amelyeket az elsődleges összetevő származási országának vagy eredete helyének kötelező megjelölése esetén alkalmazni kell. Ezek a szabályok azt hivatottak biztosítani, hogy az így adott tájékoztatás tartalmilag kellően pontos és informatív legyen.

               (11)

               Ezért helyénvaló, hogy az elsődleges összetevő megjelölése egy olyan földrajzi területre való hivatkozással történjen, amely a fogyasztó számára könnyen érthető. Meg kell tiltani a régiók vagy más földrajzi területek olyan fantázianeveinek a használatát, amelyek nem szolgáltatnak érdemi információt, vagy az elsődleges összetevő valós származási helye tekintetében megtéveszthetik a fogyasztót.

               (12)

               Amennyiben az elsődleges összetevő olyan élelmiszer, amely a származási országnak vagy az eredet helyének megjelölésére vonatkozó külön uniós rendelkezések hatálya alá tartozik, akkor ezek a rendelkezések mint alternatívák szintén alkalmazhatók az 1169/2011/EU rendelet 26. cikke (3) bekezdése a) pontjának céljából.

               (13)

               Amennyiben az élelmiszer-vállalkozók úgy döntenek, hogy az elsődleges összetevő származási országát vagy eredetének helyét csak akkor tüntetik fel, ha azok különböznek az élelmiszer származási országától vagy eredetének helyétől – például több vagy változó beszerzési forrás és egyedi gyártási folyamatok miatt –, helyénvaló egy olyan keretről gondoskodni, amely figyelembe veszi az élelmiszer-feldolgozás különféle körülményeit. A vonatkozó megjelölésnek a fogyasztó számára érthető információkkal kell szolgálnia.

               (14)

               Az elsődleges összetevőről e rendelettel összhangban nyújtott információknak ki kell egészíteniük a fogyasztók számára az élelmiszer származási országára vagy eredetének helyére vonatkozóan nyújtott információkat, és könnyen láthatónak, jól olvashatónak és adott esetben letörölhetetlennek kell lenniük.

               (15)

               E rendelet alkalmazása tekintetében megfelelő átmeneti időszakot kell meghatározni az 1169/2011/EU rendelet 47. cikkével összhangban, amely úgy rendelkezik, hogy az élelmiszerekre vonatkozó új intézkedések bármely naptári év április 1-jétől alkalmazandók.

               (16)

               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

         ELFOGADTA EZT A RENDELETET:
   1. cikk
   Hatály
   (1)   E rendelet meghatározza az 1169/2011/EU rendelet 26. cikke (3) bekezdése alkalmazásának módozatait arra az esetre, amikor egy élelmiszer származási országát vagy eredetének helyét valamilyen módon, például olyan nyilatkozatokkal, ábrákkal, szimbólumokkal vagy kifejezésekkel adják meg, amelyek konkrét helyekre vagy földrajzi területekre utalnak, kivéve a szokásos és közönséges nevekben szereplő földrajzi megjelöléseket, amennyiben azok szó szerint jelzik a származást, amelyek azonban általában véve nem minősülnek az élelmiszer származási országa vagy eredete helye megjelölésének.
   (2)   Ez a rendelet nem alkalmazandó az 1151/2012/EU rendelet, az 1308/2013/EU rendelet, az 110/2008/EK rendelet vagy a 251/2014/EU rendelet alapján vagy nemzetközi megállapodások értelmében oltalom alatt álló földrajzi árujelzőkre, valamint a bejegyzett védjegyekre – amennyiben ez utóbbiak származásra utaló megjelölések –, amíg nem kerülnek elfogadásra a 26. cikk (3) bekezdésének az ilyen megjelölésekre való alkalmazására vonatkozó külön szabályok.
   2. cikk
   Az elsődleges összetevő származási országának vagy eredete helyének megjelölése
   Az elsődleges összetevőnek az élelmiszer származási országától vagy eredetének helyétől különböző származási országát vagy eredetének helyét a következőképpen kell megadni:

               a)

               az alábbi földrajzi területek valamelyikére való hivatkozással:

                           i.

                           „EU”, „nem EU” vagy „EU és nem EU” vagy

                           ii.

                           olyan régió vagy bármely más földrajzi terület, amely vagy több tagállamban vagy több harmadik országban terül el, amennyiben azt a nemzetközi jog akként határozza meg, vagy ha az egy átlagosan tájékozott fogyasztó számára jól érthető; vagy

                           iii.

                           egy FAO halászati terület, vagy tengeri vagy édesvízi terület, amelyet a nemzetközi jog akként határozza meg, vagy amely egy átlagosan tájékozott fogyasztó számára jól érthető; vagy

                           iv.

                           adott tagállam(ok) vagy harmadik ország(ok); vagy

                           v.

                           olyan régió vagy bármely más földrajzi terület egy tagállamban vagy egy harmadik országokban, amely egy átlagosan tájékozott fogyasztó számára jól érthető; vagy

                           vi.

                           a származási ország vagy az eredet helye, az elsődleges összetevő(k)re alkalmazandó különleges uniós rendelkezésekkel összhangban;

               b)

               vagy az alábbi nyilatkozattal:
               „(az elsődleges összetevő neve) nem az élelmiszer származási országából vagy eredetének helyéről származik” vagy bármely olyan hasonló felirat, amely a fogyasztó számára valószínűsíthetően ugyanazt jelenti.

         3. cikk
   Az információk megjelenítése
   (1)   A 2. cikkben előírt információkat az 1169/2011/EU rendelet 13. cikkének (2) bekezdésében előírt legkisebb betűméretnél nem kisebb betűméretben kell megadni.
   (2)   Az (1) bekezdés sérelme nélkül, amennyiben az élelmiszer származási országát vagy eredetének helyét szavakkal adják meg, a 2. cikk alapján megadott információkat ugyanabban a látómezőben kell feltüntetni, mint az élelmiszer származási országának vagy eredete helyének megjelölését, és a betűméret x-magasságának az élelmiszer származási országának vagy eredete helyének megjelölésére alkalmazott betűméret x-magasságának legalább 75 %-át kell kitennie.
   (3)   Az (1) bekezdés sérelme nélkül, amennyiben az élelmiszer származási országát vagy eredete helyét nem írásos formában adják meg, a 2. cikk alapján megadott információkat ugyanabban a látómezőben kell feltüntetni, mint az élelmiszer származási országának vagy eredete helyének megjelölését.
   4. cikk
   Hatálybalépés, az alkalmazás időpontja és átmeneti intézkedések
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2020. április 1-jétől kell alkalmazni.
   Az e rendelet alkalmazásának időpontja előtt forgalomba hozott vagy jelöléssel ellátott élelmiszerek mindaddig forgalmazhatók, amíg a készlet tart.

      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. május 28-án.

            a Bizottság részéről

            az elnök

         Jean-Claude JUNCKER

      (1)  Az Európai Parlament és a Tanács 1169/2011/EU rendelete (2011. október 25.) a fogyasztók élelmiszerekkel kapcsolatos tájékoztatásáról, az 1924/2006/EK és az 1925/2006/EK európai parlamenti és tanácsi rendelet módosításáról és a 87/250/EGK bizottsági irányelv, a 90/496/EGK tanácsi irányelv, az 1999/10/EK bizottsági irányelv, a 2000/13/EK európai parlamenti és tanácsi irányelv, a 2002/67/EK és a 2008/5/EK bizottsági irányelv és a 608/2004/EK bizottsági rendelet hatályon kívül helyezéséről (HL L 304., 2011.11.22., 18. o.).

      (2)  Az Európai Parlament és a Tanács 1151/2012/EU rendelete (2012. november 21.) a mezőgazdasági termékek és az élelmiszerek minőségrendszereiről (HL L 343., 2012.12.14., 1. o.).

      (3)  Az Európai Parlament és a Tanács 1308/2013/EU rendelete (2013. december 17.) a mezőgazdasági termékpiacok közös szervezésének létrehozásáról, és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.)

      (4)  Az Európai Parlament és a Tanács 110/2008/EK rendelete (2008. január 15.) a szeszes italok meghatározásáról, megnevezéséről, kiszereléséről, címkézéséről és földrajzi árujelzőinek oltalmáról, valamint az 1576/89/EGK tanácsi rendelet hatályon kívül helyezéséről (HL L 39., 2008.2.13., 16. o.).

      (5)  Az Európai Parlament és a Tanács 251/2014/EU rendelete (2014. február 26.) az ízesített borászati termékek meghatározásáról, megnevezéséről, kiszereléséről, jelöléséről és földrajzi árujelzőinek oltalmáról és az 1601/91/EGK tanácsi rendelet hatályon kívül helyezéséről (HL L 84., 2014.3.20., 14. o.).

      (6)  Az Európai Parlament és a Tanács 853/2004/EK rendelete (2004. április 29.) az állati eredetű élelmiszerek különleges higiéniai szabályainak megállapításáról (HL L 139., 2004.4.30., 55. o.).